CELEX: 32018D0195
Language: ro
Date: 2018-02-08 00:00:00
Title: Decizia de punere în aplicare (UE, Euratom) 2018/195 a Comisiei din 8 februarie 2018 de stabilire a formularelor pentru raportarea fraudelor și a neregulilor care afectează drepturile asupra resurselor proprii tradiționale, precum și pentru raportarea inspecțiilor efectuate în materie de resurse proprii tradiționale în temeiul Regulamentului (UE, Euratom) nr. 608/2014 al Consiliului

9.2.2018   
               
               
                  RO
               
               
                  Jurnalul Oficial al Uniunii Europene
               
               
                  L 36/33
               
            DECIZIA DE PUNERE ÎN APLICARE (UE, Euratom) 2018/195 A COMISIEI
      din 8 februarie 2018
      de stabilire a formularelor pentru raportarea fraudelor și a neregulilor care afectează drepturile asupra resurselor proprii tradiționale, precum și pentru raportarea inspecțiilor efectuate în materie de resurse proprii tradiționale în temeiul Regulamentului (UE, Euratom) nr. 608/2014 al Consiliului
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Tratatul de instituire a Comunității Europene a Energiei Atomice,
      având în vedere Regulamentul (UE, Euratom) nr. 608/2014 al Consiliului din 26 mai 2014 de stabilire a măsurilor de punere în aplicare a sistemului de resurse proprii ale Uniunii Europene (1), în special articolul 5 alineatul (2) și articolul 6 alineatul (2),
      după consultarea Comitetului consultativ privind resursele proprii,
      întrucât:
      
                  (1)
               
               
                  Decizia de punere în aplicare (UE, Euratom) 2016/2365 a Comisiei (2) stabilește modalitățile prin care statele membre transmit Comisiei informații în cadrul sistemului de resurse proprii.
               
            
                  (2)
               
               
                  Fraudele și neregulile ar trebui să poată fi raportate în mod structurat și să conțină informații legate de riscuri. Același formular privind fraudele și neregulile este deja utilizat pentru a actualiza cazurile raportate anterior. Prin urmare, anexa II la Decizia de punere în aplicare (UE, Euratom) 2016/2365 a devenit caducă.
               
            
                  (3)
               
               
                  Este necesar să se prevadă o perioadă de tranziție pentru ca statele membre să aibă timp să se adapteze la modificările aduse formularelor de raportare în conformitate cu articolul 5 alineatul (1) din Regulamentul (UE, Euratom) nr. 608/2014.
               
            
                  (4)
               
               
                  Din motive de claritate și de securitate juridică, Decizia de punere în aplicare (UE, Euratom) 2016/2365 ar trebui abrogată,
               
            ADOPTĂ PREZENTA DECIZIE:
      Articolul 1
      (1)   Statele membre trebuie să utilizeze formularul prevăzut în anexa I la prezenta decizie pentru descrierea cazurilor de fraudă și de nereguli identificate care implică drepturi de peste 10 000 EUR în conformitate cu articolul 5 alineatul (1) primul paragraf din Regulamentul (UE, Euratom) nr. 608/2014. Acest formular trebuie, de asemenea, utilizat pentru detaliile cu privire la poziția referitoare la cazurile de fraudă și de nereguli raportate deja Comisiei pentru care recuperarea, anularea sau nerecuperarea nu a fost indicată anterior în conformitate cu articolul 5 alineatul (1) al doilea paragraf din Regulamentul (UE, Euratom) nr. 608/2014.
      (2)   Statele membre trebuie să transmită informațiile menționate la alineatul (1) pe cale electronică, folosind aplicația informatică „OWNRES”.
      Articolul 2
      Statele membre trebuie să utilizeze formularul prevăzut în anexa II la prezenta decizie pentru redactarea raportului privind inspecțiile legate de resursele proprii tradiționale menționat la articolul 6 alineatul (1) din Regulamentul (UE, Euratom) nr. 608/2014.
      Raportul pentru exercițiul financiar 2017 trebuie întocmit utilizând formularul menționat la primul paragraf.
      Articolul 3
      Statele membre trebuie să utilizeze formularul prevăzut la articolul 1 de la 1 aprilie 2018.
      Articolul 4
      Decizia de punere în aplicare (UE, Euratom) 2016/2365 se abrogă de la 1 aprilie 2018.
      Articolul 5
      Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.
      
         Adoptată la Bruxelles, 8 februarie 2018.
         
            
               Pentru Comisie
            
            
               Președintele
            
            Jean-Claude JUNCKER
         
      
      
         (1)  JO L 168, 7.6.2014, p. 29.
      
         (2)  Decizia de punere în aplicare (UE, Euratom) 2016/2365 a Comisiei din 19 decembrie 2016 de stabilire a unor formulare pentru raportarea fraudelor și neregularităților care afectează drepturile asupra resurselor proprii tradiționale și pentru inspecțiile în materie de resurse proprii tradiționale în temeiul Regulamentului (UE, Euratom) nr. 608/2014 al Consiliului (JO L 350, 22.12.2016, p. 24).
      
         ANEXA I
         
            Formular pentru raportarea fraudelor și a neregulilor în temeiul articolului 5 alineatul (1) din Regulamentul (UE, Euratom) nr. 608/2014
         
         Textul imaginii
         
            1. NUMĂRUL DE IDENTIFICARE AL CAZULUI
            1.1. Stat membru
            1.2. Număr de serie (format CT/AAAA/NNNNNN/V)
            1.3. Anul și trimestrul identificării sau al constatării (format: aaaa/t)
            1.4. Departamentul sau agenția care a efectuat constatarea sau care a identificat cazul
            1.5. Data transmiterii (format: zz/ll/aaaa]
            1.6. Statut
            2. DESCRIEREA CAZULUI
            2.1. Codul TARIC (10 cifre)
            2.1.1. Prezumat
            2.1.2. Declarat
            2.1.3. Constatat
            2.2. Țara de expediere
            2.2.1. Prezumată
            2.2.2. Declarată
            2.2.3. Constatată
            2.3. Țara de origine
            2.3.1. Prezumată
            2.3.2. Declarată
            2.3.3. Constatată
            2.4. Cantitatea
            2.4.1. Prezumată
            2.4.2. Declarată
            2.4.3. Constatată
            2.5. Valoarea în vamă
            2.5.1. Prezumată
            2.5.2. Declarată
            2.5.3. Constatată
            2.6. Regimul vamal
            2.7. Tipul de control care a condus la identificarea fraudei sau a neregulii
            3. ETAPA RECUPERĂRII
            3.1. Codul stadiului administrativ
            3.2. Codul stadiului financiar
            3.3. Nerecuperare ca urmare a unei anchete penale
         
         Textul imaginii
         
            4. INFORMAȚII SUPLIMENTARE
            4.1. Data constatării (format: zz/ll/aaaa]
            4.2. Referința constatării
            4.3. Data în contabilitatea B (format: zz/ll/aaaa]
            4.4. Referința contabilității B
            4.5. Data ultimei decizii privind contestațiile (format: zz/ll/aaaa]
            4.6. Cuantumul resurselor proprii tradiționale
            4.6.1. Cuantumul estimat
            4.6.2. Cuantumul constatat
            4.6.3. Cuantumul corecției
            4.6.4. Cuantumul eliminat din evidențe
            4.6.5. Cuantumul recuperat
            4.6.6. Cuantumul de recuperat
            4.7. Informații privind frauda sau neregula:
            4.7.1. Identificare
            4.7.2. Tipul de fraudă sau neregulă
            4.7.3. Descrierea concisă a mecanismului de fraudă
            4.8. Caz deja notificat în temeiul acordurilor de asistență reciprocă [Regulamentul (CE) nr. 515/97 al Consiliului] (1)
            4.8.1. Referința AR (format: aaaa/nnnn]
            4.8.2. Referința cazului OLAF (format: LL/aaaa/nnnn] (2)
            4.8.3. Referința OVC (Operațiune vamală comună)
            4.9. Referința DCCP (Domeniu comun de control prioritar)
            4.10. Referința RIF (Risk Information Form – Formularul de informare asupra riscurilor)
            4.11. Referința WOMIS (Sistemul informatic de gestionare a sumelor scoase din evidențe) (dacă este cazul) (format: ct/aaaa/nnnn)
            4.12. Măsurile luate sau planificate pentru prevenirea recurențelor
            4.13. Statele membre implicate
            4.14. Alte informații
            (1) Regulamentul (CE) nr. 515/97 al Consiliului din 13 martie 1997 privind asistența reciprocă între autoritățile administrative ale statelor membre și cooperarea dintre acestea și Comisie în vederea asigurării aplicării corespunzătoare a legislației din domeniile vamal și agricol (JO L 82, 22.3.1997, p. 1).
            (2) Atunci când OLAF a formulat o recomandare financiară legată de caz, acest lucru trebuie, de asemenea, indicat.
         
      
      
         ANEXA II
         
            RAPORTUL ANUAL MENȚIONAT LA ARTICOLUL 6 ALINEATUL (1) DIN REGULAMENTUL (UE, Euratom) NR. 608/2014
         
         Textul imaginii
         
            20…
            Stat membru:
            1. Controale ale statelor membre
            Activități de control
            Date
            1. Declarații vamale acceptate (regimul vamal sau utilizarea vamală respectivă)
            1.1. Numărul total al declarațiilor de import (la nivel de declarații) conform procedurilor standard
            1.2. Numărul total al declarațiilor de import (la nivel de articole) conform procedurilor standard
            1.3. Numărul total al declarațiilor de import (la nivel de articole) conform procedurilor simplificate
            2. Controale efectuate după acordarea liberului de vamă:
            2.1. Numărul total al declarațiilor vamale (la nivel de articole) controlate după acordarea liberului de vamă pentru mărfuri (revizuirea declarației vamale)
            2.2. Numărul total al altor controale efectuate după acordarea liberului de vamă
            2.3. Numărul total al auditurilor efectuate după acordarea liberului de vamă
            3. Personalul din serviciile vamale
            3.1. Efectivul total de personal din serviciile vamale (1)
            3.2. Efectivul total de personal alocat altor controale efectuate după acordarea liberului de vamă
            3.3. Efectivul total de personal alocat auditurilor efectuate după acordarea liberului de vamă
            (1) Efectivul total de personal vamal (exprimat în persoane pe an în echivalent normă întreagă).
            2. Chestiuni de principiu
            Lista celor mai importante chestiuni cu privire la stabilirea, introducerea în conturi și punerea la dispoziție a drepturilor cu care v-ați confruntat în aplicarea Regulamentului (UE, Euratom) nr. 608/2014 și a Regulamentului (UE, Euratom) nr. 609/2014 al Consiliului (1), precum și a Regulamentului (CE, Euratom) nr. 1150/2000 al Consiliului (2), inclusiv a celor ridicate în caz de litigii.
            (Dacă este necesar, se continuă într-o anexă, făcându-se referire la acest punct.)
            (1) Regulamentul (UE, Euratom) nr. 609/2014 al Consiliului din 26 mai 2014 privind metodele și procedura de punere la dispoziție a resurselor proprii tradiționale și a resurselor proprii bazate pe TVA și pe VNB și privind măsurile pentru a răspunde necesităților trezoreriei (JO L 168, 7.6.2014, p. 39).
            (2) Regulamentul (CE, Euratom) nr. 1150/2000 al Consiliului din 22 mai 2000 privind punerea în aplicare a Deciziei 2007/436/CE, Euratom referitoare la sistemul resurselor proprii ale Comunităților Europene (JO L 130, 31.5.2000, p. 1).